SZITAKÖTŐ 2022 – 4 tél

*Tantárgy:* Magyar nyelv – nyelvtan

*Osztály:* 6-8.

*Téma:* szófajok – gyakorlás

*Szöveg:* Hiá \_ \_ os világ

**Csak negatívan?**

„Képzeld csak el, milyen volna … nélkül?” – teszi fel a kérdést Ács József a Szitakötő magazin egyik írásában. Ha elolvasod a szöveget, érdekes gondolatmenettel találkozol: milyen lenne a világ, ha sok fontos, alapvető, mindennapi jelenség eltűnne körülöttünk.

A „történet” azért is figyelemfelkeltő, mert tagadás az alapja, mégis pozitív üzenete van: szerencsére a valóság sokkal színesebb, mint az elképzelt világ.

Kigyűjtöttem a tagadó formában előforduló szavakat:

*nincs, se, nem, sincsenek, sem, semmire, semmilyen, semmi, semmit, soha, senki, nincsenek, sosem, semminek, nemcsak, semmihez, sincs, sincsenek, senkinek*

**Keress a fenti szavak közül minél több példát az alábbi meghatározásokra!**

létige, E/3.:

létige, T/3., s-sel kezdődik:

általános névmás, toldalék nélküli, személyre utal:

általános névmás, toldalék nélküli, élettelen dologra utal:

általános névmás, toldalék nélküli, tulajdonságra utal:

általános névmás, tárgyragos:

általános névmás, határozóragos:

tagadószó:

kötőszó:

határozószó

MEGOLDÁS

létige, E/3.: **nincs, sincs**

létige, T/3., **s**-sel kezdődik: **sincsenek**

általános névmás, toldalék nélküli, személyre utal: **senki**

általános névmás, toldalék nélküli, élettelen dologra utal: **semmi**

általános névmás, toldalék nélküli, tulajdonságra utal: **semmilyen**

általános névmás, tárgyragos: **semmit**

általános névmás, határozóragos: **semmire, semminek, semmihez, senkinek**

tagadószó: **se, nem, sem**

kötőszó: **nemcsak**

határozószó: **soha, sosem**